
Magpakahusay sa lihim na pagkilos 


ng disiplina sa masikhay na 
Apo sa pagkilos ay > 

kabilang sa mga tampok #)- AT 
na kinakailangang katangi- 
an ng mga kadre at myem- | 
bro ng Partido Komu- i 
nista ng Pilipinas f 
(PKP), kumander at 
mandirigma ng Ba- 
gong Hukbong Bayan 
(BHB) at iba pang 
mga nakapaloob sa 
rebolusyonaryong 
kilusan. Isa ito sa 
mga susing salik sa 
likod ng kakayahan 
ng rebolusyona- 
ryong kilusan na 
ipreserba at palaka- 
sin ang sariling ha- 
nay, patuloy na 
epektibong mapag- 
lingkuran sambaya- 
nan at baha-baha- * 
ging gapiin ang 
kaaway sa harap 
ng nag-iibayong bangis 
nito. 

Lalo pa ngayong pinalalakas ng mga rebolusyona- 
ryong pwersang pinamumunuan ng PKP ang naturang 
disiplina at ang kanilang kakayahan sa lihim na geri- 
lyang pagkilos na sumasandig sa malalim at malawak 
na suporta ng masa. Sa harap ng nananatili pang sup- 
eryoridad ng kaaway at lakas-militar at ng tumitinding 
pasistang pananalakay nito, determinado ang Partido 
at BHB na pagkaitan ang kaaway ng pagkakataong 
makapagdulot ng mabigat na pinsala sa rebolusyona- 
ryong kilusan at mamamayan. 

Pagpapalakas ng paniniktik ng kaaway. Sa ba- 
langkas ng Operation Plan Bantay Laya 2 (OBL 2), des- 


f f peradong naghahabol ang rehimeng Arroyo at 
ang Armed Forces of the Philippines (AFP) nite- 
na makapagdulot ng maksimum na pinsala sa rebolu- 
syonaryong kilusan bago ang 2010. Subalit maipagka- 
kait natin ito sa kanila kung mapananatili natin silang 
bulag at bingi sa kasalukuyang lakas at mga balak ng 
mga rebolusyonaryong pwersa at sa aktwal na kinaro- 
roonan at pagkilos ng Partido, hukbong bayan at re- 
bolusyonaryong kilusang lihim. 

Todo-buhos ngayon ang pondo at pagsisikap ng 
AFP na maglunsad ng pinag-ibayong mga operasyong 
paniktik. Layunin nitong makapag-ipon ng mga kina- 
kailangang impormasyon tungkol sa mga organo, kad- 
re at tauhan ng Partido; mga yunit at upisyal ng huk- 


bong bayan, at mga lider at kasapi 
ng mga organisasyong masa at ga- 
law ng mga ito. 

Masugid silang naghahanap ng 
lahat ng posibleng butas at bulne- 
rabilidad na maaaring likhain ng 
kapabayaan sa bahagi ng mga re- 
bolusyonaryong pwersa. Walang sa- 
wa silang naghihintay ng anumang 
pagkakataong magluwag sa disipli- 
na at magkamali ang mga rebolu- 
syonaryong pwersa sa kanilang 
pagkilos upang masagpang ito at 
makapaglunsad ng tiyak at naka- 
mamatay na mga atake. 

Habang ginagamit pa rin ng 
AFP ang paglalatag ng mga lambat 
paniktik at pisikal na pagmaman- 
man, nitong mga nagdaang taon ay 
puspusan ang pagsisikap ng AFP na 
itaas ang kakayahan nito, gamit 
ang makabagong mga kagamitan at 
teknolohiya para sa elektronikong 
surbeylans o pagmamanman sa ko- 
munikasyong elektroniko. Pangu- 
nahing dinidiinan nito ngayon ang 
surbeylans sa pamamagitan ng 
cellphone. 

Kaugnay nito, binuo ng Intelli- 
gence Service of the AFP (ISAFP) 
ang MIG 21, isang bagong sangay 


EB AYAN 


Espesyal na Isyu Hulyo 22, 2007 


Ang Ang Bayan ay inilalabas sa wikang 
Pilipino, Bisaya, Iloko, Hiligaynon, Waray 
at Ingles. 

Maaari itong i-download mula sa Phi- 
lippine Revolution Web Central na mata- 
tagpuan sa: 

www.philippinerevolution. net 

Tumatanggap ang Ang Bayan ng mga 
kontribusyon sa anyo ng mga artikulo at 
balita. Hinihikayat din ang mga mamba- 
basa na magpaabot ng mga puna at reko- 
mendasyon sa ikauunlad ng ating pahay- 
agan. Maaabot kami sa pamamagitan ng 
email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


na nag-iispesyalisa sa gawaing ito. 
Ang iba't ibang yunit ng MIG ay bi- 
nibigyan ng mga kagamitan 
sa pagsagap at pagsu- 
baybay sa komunikasyon sa 
cellphone at landline sa ka- 
lunsuran at kanayunan. 
May katumbas ding pagsi- 
sikap ang Philippine Na- 
tional Police Intelli- 
gence Group (PNP-IG) 
at iba pang ahen- 
syang panseguridad 
ng gubyerno. Ka- 
alinsabay nito ay f 
pinalalakas din ng f` 
iba't ibang yunit 
ng AFP, PNP at 
iba pang SEN 
syang panseguri-| /// 
dad ang kakayahan nila sa iba pang 
mga paraan. 

Todo rin ang suporta ng US sa 
mga operasyong paniktik ng AFP, 
PNP at iba pang ahensyang panse- 
guridad. Nagbibigay ito ng mga 
pagsasanay sa gawaing paniktik at 
nagbibigay o nagpapahiram ng 
mga kagamitan. Bukod rito, nagsa- 
sagawa rin ang US ng sarili nitong 
mga operasyong paniktik sa pama- 
magitan ng pagpapalipad ng mga 
“spy plane,” surbeylans sa pama- 
magitan ng “satellite” (mga kaga- 
mitang nasa labas ng himpapawid) 
at ibinibigay sa AFP ang mga 
nasasagap na impormasyon, at 
pagpapapasok sa mga eryang sak- 
law ng rebolusyonaryong kilusan 
para magpamilyarisa, magdebelop 
ng sariling mga aset at magsagawa 
ng iba pang pangmatagalang ga- 
waing paniktik. 

May mga lihim na kasunduan sa 
pagitan ng AFP at mga kumpanya 
ng cellphone kung saan may mga 
ipinwestong tauhan ng intelidyens 
na humahawak ng ilang kagamitan 
ng mga kumpanyang ito para ma- 
tiktikan ang mga tukoy na cellpho- 
ne. May hawak ding sariling mama- 
haling modernong kagamitang pa- 
niktik ang ISAFP at PNP-IG na bi- 


nibili nila o kaya'y ipinahihiram o 
ibinigay ng gubyerno ng US. 

May ilang pagkaka- 
taon nang mabigat 
na nakapaminsala 
ang kaaway sa mga 
rebolusyonaryong 
pwersa bunga ng 


bag sa mga kinakai- 
langang lihim 
pagkilos. 
Kabilang dito 
ang ilang kahi- 
naan sa pagtali- 
ma sa mga ali- 
tuntunin sa disip- 
lina ng Partido, ng 

d + BHB at kilusang li- 
him at mahigpit na paglapat ng 
mga aral mula sa mga naging pin- 
sala sa nakaraan. 

Nasamantala ng kaaway ang 
mga naging kahinaan ng ilang mga 
kasama sa pag-ugnay sa pamilya at 
iba pang taong tukoy ng kaaway. 
May ilang kahinaan din sa maling 
paraan ng pagtatabi at pagpapasa 
ng mga sensitibong dokumento at 
materyales. Tampok sa nakaraan 
ang kahinaan ng ilan sa labis na 
pagsalalay at lubhang maluwag na 
paggamit sa mga kagamitang elek- 
troniko, pangunahin na ang 
cellphone. Marami ring kaso ng di 
maingat na paggamit sa internet at 
email. 

Palakasin ang kakayahan at 
pagsisikap sa paglilihim. Lalong 
nagiging mahalaga ang pagpapala- 
kas ng mga rebolusyonaryong 
pwersa sa kakayahan at pagsisikap 
sa lihim na pagkilos dahil sa pus- 
pusang operasyong paniktik ng ka- 
away. Nakasalalay ito sa pagpapa- 
lakas sa determinasyon, tyaga at 
kahandaan sa sakripisyo ng mga 
rebolusyonaryong pwersa, pagpa- 
patupad ng disiplinang bakal, ma- 
susing pag-aaral at pagsisinop sa 
lahat ng ginagawa, at pagpapala- 
lim ng pag-ugat sa masa. 

Kailangang ihanda ng lahat ng 
rebolusyonaryong pwersa ang kani- 
lang mga isip sa pagharap sa mga 
kinakailangang sakripisyo at kaaki- 
bat na kahirapan. Hindi dapat labis 
na sumandig sa mga bagay na ma- 
ginhawa pero pinagmumulan na- 
man ng mga bulnerabilidad para 
sagpangin ng kaaway. 

Inoobliga natin ang pinakama- 
taas na disiplina sa ating mga kad- 
re at myembro ng Partido, kuman- 


der at mandirigma ng hukbong Ta 


bayan at pwersa ng rebolu- (“ 
syonaryong kilusang li- ,t 
him. Sa lahat ng usa- ct 
ping maseselan at © 
nangangailangan 
ng mahigpit na 
pagtalima sa se- 
guridad, kaila- 
ngan ang tuluy- 
tuloy na pag-aa- 
ral at pagsasanay 
ng lahat sa pagki- 
los nang et, b 
tahimik, maingat 


cellphone at sa pagtukoy sa loka- 
syon ng minamanmanang cellpho- 
ne. 

Dapat magbuo at magpaunlad 
ng ligtas, mabisa at mabilis na sis- 
tema ng komunikasyon na sumasa- 
lalay pangunahin sa lalim ng su- 
porta ng masa. Dapat itong ikom- 
bina sa pili, maingat, matalino, 


___— planado at disiplina- 


Sie 

at masinop. 

Kailangang matuto ang lahat sa 
gerilyang pagkilos ng hukbong ba- 
yan na kinatatampukan ng mahig- 
pit na pagsalalay sa suporta ng ma- 
sa; ng masinsing pag-alam at ma- 
susing pagsusuri kapwa sa sitwas- 
yon natin at ng kaaway; ng mahig- 
pit na paglilihim sa kinaroroonan 
ng himpilan, sa pinanggalingan at 
patutunguhan sa paglalakad nang 
walang iniiwang palatandaan at 
bakas; at ng pagpapakahusay sa 
pagkilos at pagmamaniobra sa ta- 
bing ng kadiliman at mga katulad 
nito. 

Dahil sa pinatinding elektroni- 
kong surbeylans ng kaaway, may 
partikular na diin tayong ibinibigay 
sa pag-iwas sa bulnerabilidad na 
dulot ng paggamit ng mga cellpho- 
ne. Kailangan ng lahat ng saligang 
pag-unawa sa lahat ng bulnerabili- 
dad at inabot nang kakayahan ng 
kaaway sa pagmamanman sa mga 
usapan at palitan ng text sa 

dong paggamit ng iba pang siste- 
ma ng komunikasyon, karaniwan 
man o makabago. 

Sa mahigpit na paghawak sa 
disiplina, paggamit ng pamamara- 
ang gerilya, pagsalig sa malawak 
na suporta ng masa at pagsisigu- 
rado sa lahat ng pagkilos, maii- 
wasan nating matukoy at mabitag 
ng kaaway, kabilang ang kanilang 
elektronikong surbeylans. Sa ga- 
yon, mapapawalang-saysay natin 
ang milyun-milyong piso nilang 
mga kagamitan sa surbyelans. 
c, Mapapangalagaan natin 

a ang mga tagumpay ng 

N Partido, hukbong ba- 
yan, rebolusyonar- 
yong kilusan at 
masa, maiiwasan 
Jang di kinakaila- 
|ngang malalaking 
kabiguan at ma- 
Ņ titiyak ang tu- 
tluy-tuloy na 
pagsulong ng 
rebolusyon. ABI 


C 


Ano ang elektronikong 
surbeylans? 


mga komunikasyong elektroniko sa pamamagitan ng mga ka- 


N ng elektronikong surbeylans ay paraan ng pagmamanman sa 


gamitang may makabagong teknolohiya. Sa pamamagitan ni- 


to, nagagawang subaybayan ng 


mga ahente ng estado ang mga 


usapan sa cellphone, landline o radyo, palitan ng email at paggamit 
sa internet. Maaari rin nilang tukuyin ang lokasyon ng mga target ng 
surbeylans. Ang tinatawag na wiretapping o pakikinig sa mga usap- 
an sa landline o cellphone ay isang anyo ng elektronikong surbey- 


lans. 

Labag sa karapatan sa priba- 
dong komunikasyon ang lahat ng 
anyo ng surbeylans. Ipinagbaba- 
wal ito sa nakaraan subalit gi- 
nagawa nang ligal sa pamamagi- 
tan ng Human Security Act. Ga- 
yunpaman, dati nang malawakan 
itong ginagamit ng mga ahen- 
syang paniktik ng reaksyunaryong 
estado upang manmanan ang ma- 


mamayan. 

Partikular na target ng elek- 
tronikong surbeylans ang mga in- 
dibidwal at pwersang kumakala- 
ban sa naghaharing rehimen at 
gumagamit ng mga komunika- 
syong elektroniko. Kabilang sa 
mga ito ang mga aktibista, mga 


sundan sa susunod na pahina 

CELL SITE 


TRACKING 


Bi. PAR 


pulitiko, mga organisasyong masa at kanilang mga 
himpilan, mga pinagsususpetsahang kadre at pwersa 
ng Partido Komunista at hukbong bayan, gayundin 
ang kanilang mga inuugnayang kaibigan, kamag-anak 
at mga simpatisador. 

Ang mga impormasyong nakukuha rito ay ginaga- 
mit ng mga ahensyang panseguridad at pwersang mi- 
litar sa kanilang kontra-rebolusyonaryong digma at 
kampanya ng panunupil, pananakot, pamamaslang, 
pagdukot. 

Dahil maaaring malayuan at hindi halata ang sur- 
beylans, kadalasang hindi “nararamdaman” ng mga 
target na sila ay minamanmanan. Upang makaiwas 
dito, dapat masusing alamin ang mga bulnerabilidad 
at gumawa ng mga plano kung papaanong maingat 
at matalinong magagamit ang mga modernong kaga- 
mitan sa komunikasyon. 


Ano ang mga bulnerabilidad sa paggamit sa 
cellphone? 

Ang cellphone, sa esensya, ay isang two-way radio 
(katulad ng HF, VHF o UHF radio). Ang mga pag-uusap 
at palitan ng text ay dumaraan sa himpapawid sa pa- 
mamagitan ng mga radio signal. Upang magamit ang 
isang cellphone, kailangang mayroong malapit na 
cellsite kung saan dumudugtong ang gamit na cellpho- 
ne sa buong lambat ng mga cellphone na inilatag ng 
mga kumpanya sa telekomunikasyon (tulad ng Smart, 
Globe at Sun). 

Dudugtong sa iba't ibang cellsite ang isang 
cellphone depende sa lokasyon nito. Kung maraming 
cellsite sa kalapit, dudugtong ito sa lahat ng mga ito. 
Kung walang malapit na cellsite, hindi makauugnay 
ang nasabing cellphone sa sistema at di magagamit sa 
komunikasyon. 

Dahil tuluy-tuloy itong umuugnay sa mga cellsite 


para magamit sa komunikasyon, madaling 
magamit ang mga cellphone bilang mga 
tracking device habang nakabukas ito. Laluna 
sa mga lugar na may mahigit isang cellsite, 
madaling matukoy ang relatibong eksaktong 
lokasyon ng isang cellphone sa pamamagitan 
ng signal triangulation--kung saan nalala- 
man ang lokasyon ng isang cellphone sa pa- 
mamagitan ng pagsukat ng magkakaibang la- 
kas ng signal na nakukuha ng mga kaugna- 
yang cellsite. 

Marami sa mga bagong labas na cellpho- 
ne at iba pang kagamitan ay mayroong loca- 
tor na gumagamit ng “Global Positioning 
System” (GPS). Ang lokasyon ng ganitong 
mga cellphone ay maaaring matukoy sa pa- 
mamagitan ng mga satellite, bukod pa sa sig- 
nal triangulation. 

Madaling nasusubaybayan ang mga cellphone. 
Una, nagpapakilala ito sa mga cellsite at network sa 
pamamagitan ng pagpapadala ng impormasyon ng SIM 
(subscriber identifcation module) card. Dagdag pa, ipi- 
nadadala rin ng cellphone ang impormasyong IMEI 
(International Mobile Equipment Identifier) at ESN 
(Electronic Serial Number), mga numerong nakapaloob 
sa mga pyesa ng cellphone. Hindi napapalitan ang ESN 
ng isang cellphone. Kaya oras na masaklaw na ng pag- 
mamanman ng kaaway ang isang cellphone, hindi na 
ito halos makaaalpas sa lambat, gayundin ang sinu- 
mang kaugnayan nito, kahit pa mapalitan ang SIM at 
IMEI ng mga ito. 

Bukod sa pagiging tracking device, maaaring ma- 
subaybayan din ang palitan ng text at mga usapan sa 
cellphone. Maaari itong gawin sa mismong mga pasi- 
lidad ng mga kumpanya ng cellphone. Mayroon ding 
pangmalapitang scanner/tracker sa surbeylans na 
nagsisilbing transmitter sa pagitan ng cellphone at 
cellsite. 

Ang mas sopistikado at malalakas na “scan- 
ner/tracker” ay madaling ilipat-lipat ng lugar, gamit 
ang sasakyan. Ang mga mas simple ay maaaring bitbi- 
tin kahit ng isang tao. Sa pamamagitan nito, maaa- 
ring masubaybayan ang isang cellphone, mapakinggan 
ang usapan at mabasa ang mga mensaheng text, ma- 
tukoy ang eksaktong lokasyon nito, malaman ang mga 
kaugnayan nitong cellphone at makuha ang numero ng 
iba pang cellphone sa paligid nito. 

Mas bulnerable pa ang mga cellphone na may blu- 
etooth. Gamit ang bluetooth, maaaring mabasa ng 
isang bitbit na kompyuter ang lahat ng mensahe, nu- 
mero sa address book at iba pang impormasyong nila- 
laman ng cellphone. 

Maaari ring gamiting bugging device o aparato sa 
pakikinig ang minamanmanang cellphone upang masa- 
gap ang mga usapan sa paligid nito, basta't nakabukas 
ito. 


Ano ang bulnerabilidad sa paggamit ng internet? 

Ang internet ay ang internasyunal na sistema ng 
magkakarugtong na kompyuter. Sa internet, maaaring 
isagawa ang palitan ng impormasyon sa pagitan ng 
mga kompyuter kahit pa ilang libong kilometro ang la- 
yo ng mga ito sa isa't isa. Ang sistemang ito ay kara- 
niwang ginagamit para sa palitan ng mga computer fi- 
le, pagpapalitan ng mga sulat (email o electronic 
mail), pagtatawagan at iba pa. 

Upang makarating ang isang email mula sa isang 
kompyuter patungo sa ibang kompyuter, ang imporma- 
syong nilalaman niyon ay daraan sa iba't ibang kom- 
pyuter sa kinapapaloobang internasyunal na lambat. 
Samakatwid, ang isang mensahe o file ay maaaring ma- 
sagap ng mga dinadaanang kompyuter at madaling ma- 
babasa ng iba kung hindi nakasayper ang mga ito. 

Ang bawat impormasyong dumaraan sa internet 
ay naglalaman ng identipikasyon kung anong kom- 
pyuter ito nagmula. Pangunahin sa mga ito ang tina- 
tawag na “IP (o internet protocol) address,” isang 
numero na ibinibigay sa bawat isang kompyuter na 
nakadugtong sa internet. Gamit ang ganitong impor- 
masyon, nagawa ng National Bureau of Investigation 
(NBI) na tukuyin ang bahay ng nagpakalat ng “I 
love you virus” noong 2000. Natukoy din ng NBI ang 
ginamit na “internet cafe” (mga negosyong nagpapa- 
arkila ng mga kompyuter na pwedeng gamitin sa 
pag-akses sa internet) ng nagpadala ng pahayag na 
umako sa panununog ng sasakyan ng ABS-CBN sa Pa- 
sig noong 2005. 

Sa layuning ma-intercept ang mga mensahe na iti- 
nuturing o pinagsususpetsahang kontra sa interes ng 
US, inilunsad ng US-CIA sa ilalim ng proyektong 
“Echelon” ang programa para awtomatikong sumagap 
ng mga mensaheng dumaraan sa internet, batay sa 
mga susing salitang inilista nito (katulad ng salitang 
“rebolusyon”, “komunismo”, “kilusan”, “imperyalis- 
mo”, atbp.). Tinitipon ang mga mensaheng ito, pati 
na ang pinanggalingan at pinadalhan nito, para pag- 
aralan ng kanilang mga ahente. 

Mayroon ding mga bulnerabilidad sa paggamit ng 
mga internet cafe. Dahil ang mga kompyuter sa isang 
cafe ay magkakarugtong, mayroong paraan upang 
manmanan mula sa sentral na kompyuter ang lahat 
ng ginagawa sa bawat isang kompyuter. Maaari 
niyang imonitor ang mga kliyente nitong tumitingin 
sa mga partikular na website (tulad halimbawa ng 
www.philippinerevolution.net). 

IP Video 
Cameras 


mga gumagamit ng kompyuter 


Karaniwan din na mayroong mga “closed circuit ca- 
mera” ang mga internet cafe na ginagamit laban sa 
mga kriminal, pero maaari ring gamitin sa ibang layu- 
nin. Posible ring gamitin ang mga webcam na nakaka- 
bit sa mga kompyuter para kumuha ng larawan ng mga 
gumagamit sa kompyuter. Mayroon ding mga ahente 
ng militar na umiikot sa mga internet cafe na nag- 
mamasid sa mga kliyente at nagmamanman sa mga tu- 
mitingin sa mga website ng rebolusyonaryong kilusan 
at mga progresibong organisasyon. 

Ang mga kompyuter na nag-aakses sa internet ay 
bulnerable rin sa tinatawag na mga virus, trojan at 
iba't ibang mga spyware. Ang mga ito ay maliliit na 
programa sa kompyuter na pwedeng magbasa ng mga 
file o magpadala ng mga impormasyong nilalaman 
nito sa ibang kompyuter sa internet. Partikular na 
bulnerable ang mga kompyuter na gumagamit ng 
“Windows” na maraming mga butas sa seguridad na 
sinasamantala ng mga gumagawa ng mga spyware. 
Maaaring makuha ang mga spyware sa pagbisita sa 
ilang mga website, sa mga tinatanggap na email o 
maging sa mga USB drive na ikinakabit sa mga kom- 
pyuter na may virus sa internet cafe. ABI 

Magpakahusay sa lihim na pagkilos 


ng disiplina sa masikhay na 
Apo sa pagkilos ay > 

kabilang sa mga tampok #)- AT 
na kinakailangang katangi- 
an ng mga kadre at myem- | 
bro ng Partido Komu- i 
nista ng Pilipinas f 
(PKP), kumander at 
mandirigma ng Ba- 
gong Hukbong Bayan 
(BHB) at iba pang 
mga nakapaloob sa 
rebolusyonaryong 
kilusan. Isa ito sa 
mga susing salik sa 
likod ng kakayahan 
ng rebolusyona- 
ryong kilusan na 
ipreserba at palaka- 
sin ang sariling ha- 
nay, patuloy na 
epektibong mapag- 
lingkuran sambaya- 
nan at baha-baha- * 
ging gapiin ang 
kaaway sa harap 
ng nag-iibayong bangis 
nito. 

Lalo pa ngayong pinalalakas ng mga rebolusyona- 
ryong pwersang pinamumunuan ng PKP ang naturang 
disiplina at ang kanilang kakayahan sa lihim na geri- 
lyang pagkilos na sumasandig sa malalim at malawak 
na suporta ng masa. Sa harap ng nananatili pang sup- 
eryoridad ng kaaway at lakas-militar at ng tumitinding 
pasistang pananalakay nito, determinado ang Partido 
at BHB na pagkaitan ang kaaway ng pagkakataong 
makapagdulot ng mabigat na pinsala sa rebolusyona- 
ryong kilusan at mamamayan. 

Pagpapalakas ng paniniktik ng kaaway. Sa ba- 
langkas ng Operation Plan Bantay Laya 2 (OBL 2), des- 


f f peradong naghahabol ang rehimeng Arroyo at 
ang Armed Forces of the Philippines (AFP) nite- 
na makapagdulot ng maksimum na pinsala sa rebolu- 
syonaryong kilusan bago ang 2010. Subalit maipagka- 
kait natin ito sa kanila kung mapananatili natin silang 
bulag at bingi sa kasalukuyang lakas at mga balak ng 
mga rebolusyonaryong pwersa at sa aktwal na kinaro- 
roonan at pagkilos ng Partido, hukbong bayan at re- 
bolusyonaryong kilusang lihim. 

Todo-buhos ngayon ang pondo at pagsisikap ng 
AFP na maglunsad ng pinag-ibayong mga operasyong 
paniktik. Layunin nitong makapag-ipon ng mga kina- 
kailangang impormasyon tungkol sa mga organo, kad- 
re at tauhan ng Partido; mga yunit at upisyal ng huk- 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


